Rosa Christiana Ossouka Raponda
Rosa Christiana Ossouka Raponda Res apud Vicidata repertae: Nativitas: 1964; Liberopolis Patria: Gabon Rosa Christiana, vulgo Rose Christiane Ossouka Raponda (Francopoli(fr) die 30 Iunii 1963 nata) est oeconoma et politica Gabonis. Alumna est Instituti Oeconomiae Vectigaliumque Liberopoli in urbe. Ministra a rationibus publicis fuit annis 2012 et 2013, primo ministro Raimundo Ndong Sima, sed hoc anno exeunte consiliaria municipalis Liberopolis electa est atque anno 2014 ineunte praefecta urbis, prima mulierum, acclamata est. In regimen nationale redeuns die 12 Februarii 2019 ministra munitionis et securitatis facta est, primo ministro Iuliano Nkoghe Bekalé; sed die 16 Iulii 2020 in munus primae ministrae, atque die 9 Ianuarii 2023 ad officium praesidis vicariae a praeside Ali Bongo promota est.